Poeżija ta' Josef Borg. Il-qtar tad-dmugħ ilanġas u jogħtor fuq sidirha ħarqilha qalbha aktar mill-kubrit ta' lsien il-lifa li daret dawra tond għal għonq ġisimha L-ossiġnu beda jbatti u l-palpiti naqsu r-ritmu mal-ġebel irrankat, minn id il-beraq jitqanżaħ fuq il-baħar l-iswed. Id-demm tal-innoċenti inħass jikwi, jmelles il-ħaddejn mitfija bħan-nida fuq il-weraq mal-għodwa bikrija. Is-serp li beda jterraq madwar it-torba sagra ħakem l-isqra tal-ġdur ingarżati m'erba' paġni mintna tal-pudur. L-iġbla saru tajjar ħalliem li jiżboq bħall-qawsalla mill-baħar l-aħmar bħalma jittajjar il-ħamiem illi jwassal aħbar is-sliem. 'Ssa l-art kanġiet fil-ħmura ta' nżul ix-xemx tibki xortiha fuq spallet is-sema, u l-qamar jokrob magħha waqt li jfesdaq, minn ġos-swied qiegħed jinħema. Minn Bejn Is-Snien Mibżuq minn daru; il-qanpiena kanun, ħossu eku togħmtu ċjanur. Bixrietu giljottina tofrogħ qatigħ miljietu qasira ħarstu ta' debbieħ. Fehmtu ġudizzju qoxortu żonqrija saħħtu, deffa b'missjoni faħxija. Mistkerrah, xewwiex, żorr w' inkejjuż milsen, qattiel: meta mhux meqjus. Brimba Dinjituża F'qalbet din l-għanqbuta tal-eterosoċjali hemm brimba tinseġ l-imma tal-kaos industrijali. Tinħal f'żirġet ix-xemx Tal-jum elett F'nofs ġimgħa Ħidma mġiddma Jsakkruha ġo gabinett. Ħajjitha tnissel tama Tal-għola kwalita' Fost l-għagħa U ċ-ċerimonji Tisplodi d-dinijta' Josef Borg jifforma parti mill-kumitat festi esterni Ħal Lija kif ukoll jifforma parti mill-kumitat Għaqda Poeti Maltin.
"Ix-Xemx Tibki Xortiha fuq Spallet Is-Sema"